המעשייה על פיליס ואריסטו

[250px|ממוזער|[חיתוך עץ המציג את אריסטו מרכיב על גבו את פיליס. יצירה מאת הנס בלדונג, 1513]]
**המעשייה על פיליס ואריסטו** היא סיפור שהיה נפוץ בימי הביניים, המספר על ניצחונה של אישה מפתה, פיליס, על האינטלקטואל הגברי הגדול ביותר, הפילוסוף היווני העתיק אריסטו. מעשייה זו היא אחת מכמה מעשיות ויצירות שנפוצו באותו הזמן, המספרות על כוחן של נשים ביחס לגברים חזקים ובעלי מעמד . בין הגרסאות המוקדמות של מעשייה זו היא הגרסה הצרפתית: *Lai d'Aristote*, משנת 1220.

סיפורם של פיליס, הדומינטריקס ואריסטו, הפילוסוף המפורסם, נפוץ בקרב אמנים מהמאה ה-12 ואילך, וקיבל אצלם ביטוי בדמות פסלי אבן בכנסיות, לוחות עץ או שנהב, בדים כגון שטיחים ושטיחי קיר, תחריטים, ציורי שמן, ויטראז' ועוד. מבין האמנים שנמשכו לנושא אפשר לכלול את הנס בלדונג, אלברכט דירר, לוקאס קראנאך האב, ואלסנדרו טורקי .

## המעשייה
למעשייה זו יש כמה גרסאות, אולם ליבתה היא: אריסטו יעץ לתלמידו אלכסנדר הגדול לחמוק ולהימנע ממפגש עם פילגשו המפתה של המלך, פיליס, אולם אריסטו עצמו נשבה בקסמיה. פיליס הסכימה לרכוב עליו, בתנאי שהיא תוכל למלא את התפקיד של דומינטריקס, כלומר השולטת שלו. פיליס הודיעה לאלכסנדר בסתר מה הולך להתרחש, ואלכסנדר חזה בפיליס מוכיחה שקסמיה של אישה יכולים לגבור אפילו על האינטלקט הגברי הגדול ביותר של הפילוסוף. פיליס מתוארת גם כפילגשו של אלכסנדר הגדול, או אולי אשתו.

### מקורות המעשייה
המעשייה מסופרת ונפוצה על ידי מוזיאון הלובר ומקורה בעבודה גרמנית של התאולוג הצרפתי ז'אק דה ויטרי במאה ה-13. היצירה הצרפתית "Lai d'Aristote" ידועה בכתבי יד משנת 1220, המיוחסת על ידי חוקרים למשורר הנורמני הנרי ד'אנדלי או לאנרי דה ואלנסיין. 

בשנת 1386, המשורר האנגלי ג'ון גאוור כלל סיכום של הסיפור שלו בשירו "Confessio Amantis" (נכתב במקור באנגלית, בניגוד לעבודות גדולות אחרות שלו), המאגד אוסף של סיפורים על אהבה לא מוסרית. הוא מופיע בנובלה "אפולוניוס מצור", שבו גאוור טוען שההיגיון והסילוגיזם של אריסטו אינם מצילים אותו. 

המעשייה מוזכרת גם בספרו של רבי יצחק דמן עכו בספרו מאירת עיניים, בפרשת וישלח תוך שהוא מאריך בגנות הפילוסופיה, הוא מביא את האגדה כפי ששמע מפי רבו, רבי שלמה הצרפתי. 

גם במאה ה-14, הדומיניקני ג'ון הרולד כתב גרסה לטינית של הסיפור. 
במאה ה-15 המעשייה הוצגה בקומדיה הגרמנית "Ain Spil van Maister Aristotles" (מחזה של מאסטר אריסטו).

## אומנות של המעשייה
### ימי הביניים
סיפורה של פיליס הדומינטריקס, שהפכה את הפילוסוף המפורסם לשוטה הכנוע לה, הפך לפופולרי ברחבי אירופה בימי הביניים. יצירות אקוומניל  - כדים בצורות של דמויות אנושיות או דמויות אחרות, המתארים את פיליס ואריסטו, נפוצו בתקופה. הסיפור היה מתואר בעוד מגוון של יצירות, כולל סלעים, שנהב, פליז, שטיחים ותחריטים.

תמונה:Cadouin Aristoteles.jpg| פסל אבן, מנזר אביי, המאה ה-12
תמונה:Phyllis and Aristotle panel of Walters Casket.jpg| ארון קבורה, צרפת, שנהב, 1330-1350
תמונה:Maltererteppich 4,5.jpg| שטיח, פרייבורג, גרמניה, המאה ה-14
תמונה:MRAH Aquamanile Aristote et Phyllis 261211 fond noir.jpg| יצירה משנת 1400-1450, פליז
תמונה:Area mosana, acquamanile con aristotele e phyllis, xv sec..JPG| פיליס רוכבת וסוטרת לאריסטו, יצירה משנת 1400, פליז
תמונה:Aristoteles and Phyllis.jpg| גובלן, שנות ה-70 של המאה ה-15
תמונה:Master Of The Housebook - Aristotle and Phyllis - WGA14556.jpg| אריסטו ופיליס, הולנד, 1485


### תקופת הרנסאנס
בתקופת הרנסאנס, אמנים כגון: הנס בלדונג, אלברכט דירר, לוקאס קראנאך האב, ברתולומאיוס שפרנגר וז'אן סאדלר המשיכו לפתח את אומנות המעשייה, וכחלק מאופיין התקופה, חלקם הציגו את פיליס בגוף עירום. 
אלסנדרו טורקי קרא לאישה קמפאספה, פילגשו של אלכסנדר. היצירות השתמשו בין היתר בחריטות, ויטראז', עץ וצבע שמן.

תמונה:Hans Baldung Grien Phyllis and Aristotle 1503.jpg| פיליס ואריסטו, הנס בלדונג, 1503
תמונה:Lucas van Leyden Arisztotelész és Phyllis.jpg| לוקאס ואן ליידן, תחריט משנת 1520
תמונה:Augusta, aristotele cavalcato da filide, 1520 ca.JPG| ויטראז', גרמניה, 1520
תמונה:Albrecht Dürer - Phyllis and Aristotle, detail of Nuremberg Town Hall design.jpg| פריט קישוט "כוחן של נשים", המיועד לאולם העירייה של נירנברג, אלברכט דירר, 1521
תמונה:Meister von Ottobeuren Aristoteles und Phyllis BNM.jpg| אריסטו ופיליס, אדון אוטובורן, עץ, 1523
תמונה:Lucas Cranach d.Ä. - Phyllis und Aristotle (1530).jpg| פיליס ואריסטו, לוקאס קראנאך האב, צבע שמן, 1530
תמונה:Phyllis and Aristotle MET DP836560.jpg| פיליס ואריסטו, ברתולומאיוס שפרנגר, המאה ה-16
תמונה:Turchi-AristoteIMG 1713.JPG| אריסטו וקמפאספה, אלסנדרו טורקי , צבע שמן על קנבס, 1713


### המאות ה-19 וה-20
אמנים כמו ז'וליו רואלס  המשיכו לפתח את הנושא של פיליס ואריסטו. אוסקר קוקושקה הוציא גרסה חדשה למעשייה בשנת 1913. 

תמונה:Emile Pessard, Le Char, 002.jpg| "המרכבה", כרזה מאת אדואד אנקורט (למופע אופרה), מאת אמיל פסארד, 1878
תמונה:Sokrates, (1902).jpg|סוקרטס, מאת ג'וליו רואלס. האישה לובשת גרביים ונעליים מודרניים.


## ראו גם
* דומינטריקס

## קישורים חיצוניים

* 

## הערות שוליים

קטגוריה:אריסטו
קטגוריה:פולקלור
קטגוריה:איקונוגרפיה